Elaboració d’una app sobre integritat pública i les conseqüències socioeconòmiques de la corrupció

Informe de resultats de la sessió

Móra d’Ebre

Barcelona, 7 Novembre de 2021

Unitat impulsora del procés participatiu

Secretaria de Govern Obert

Unitat que acompanya: DG de Participació Ciutadana

Empresa que redacta l'informe

Actíva Prospect

Empresa dinamitzadora (si és diferent)

Actíva Prospect

Contingut

[1. Introducció 4](#_Toc85104744)

[1.1. Antecedents i context 4](#_Toc85104745)

[1.2 Objectius del procés participatiu 4](#_Toc85104746)

[1.3 Eixos del procés participatiu 4](#_Toc85104747)

[2. Assistència i participació 6](#_Toc85104748)

[2.1 Perfil dels participants 6](#_Toc85104749)

[3. Recull d’aportacions 8](#_Toc85104750)

[Eix de debat. Conductes incorrectes i les seves conseqüències. Conductes correctes 8](#_Toc85104751)

[Annex I. Resultats de l’enquesta d’avaluació de la sessió 18](#_Toc85104752)

# 1. Introducció

Aquest document conté les aportacions de la ciutadania en el taller de participació celebrat a Móra d’Ebre el dijous 7 de novembre de 2021 de 15:30 a 17:30 hores. L’objectiu d’aquest taller, juntament amb els celebrats a Cerdanyola del Vallès i Girona és conèixer i recollir les aportacions i percepcions de la ciutadania sobre els dilemes ètics i els riscos, causes i conseqüències de la corrupció a partir del debat sobre les conductes individuals incorrectes en l’ús dels serveis públics, les seves conseqüències i les que haurien de ser les conductes correctes.

## 1.1. Antecedents i context

La Secretaria de Govern Obert impulsa i promou la integritat en l'administració pública i el sector públic, així com la participació ciutadana. Actualment, en el marc del Programa de suport a la implementació de l’Estratègia contra la corrupció i d’enfortiment de la integritat pública, que segueix les recomanacions d’organismes internacionals com Nacions Unides, l’OCDE i Transparència Internacional, entre les 25 mesures aprovades es preveu “Fer una campanya de sensibilització i informació, que inclogui el **desenvolupament d'una app sobre integritat pública i les conseqüències socioeconòmiques de la corrupció**”. Aquesta app s’adreçarà a la ciutadania, amb dos objectius:

* Sensibilitzar sobre la importància de contribuir individualment a l'impuls de la integritat col·lectiva i el bé comú.
* Prendre consciència que les males conductes en l'àmbit quotidià impacten negativament en la societat.

## 1.2 Objectius del procés participatiu

Els objectius específics del procés participatiu són:

* Donar suport al disseny del procés deliberatiu i les seves sessions.
* Fer operativa la constitució dels grups ciutadans.
* Convocar, facilitar i moderar les deliberacions i recollir sistemàticament les aportacions debatudes.
* Redactar els documents de resultats que ofereixin informació útil en el moment de l’elaborar els dilemes ètics que ha de plantejar l’app.
* Valorar l’equilibri de perfils de participants i els possibles biaixos que ha tingut la participació.

## 1.3 Eixos del procés participatiu

Els eixos principals de debat han estat els següents:

* Identificar i debatre sobre els comportaments individuals incorrectes en un mal ús dels serveis i prestacions públiques i que van en contra de l’interès general. Fer-ne una priorització.
* Explicitar i debatre sobre les conseqüències que se’n deriven.
* Identificar i debatre sobre els comportaments individuals correctes en el bon ús dels serveis i prestacions públiques i que respecten l’interès general.

# 2. Assistència i participació

## 2.1 Perfil dels participants

D’acord amb el perfil sociodemogràfic fixat inicialment per a la realització dels debats, s’ha convidat a participar 11 persones, però degut a imprevistos de tipus personal i hi han participat 9 persones a la sessió de Móra d’Ebre.

En la fase de contacte i invitació de ciutadania de Móra d’Ebre a participar, s’ha seleccionat persones amb disponibilitat per assistir a la sessió en la data i hora previstes, juntament amb el fet que tinguessin algun dels perfils previstos en relació a l’edat, el sexe, la situació laboral, el tenir persones al seu càrrec o no i al seu origen cultural. Aquestes dades s’han obtingut per contacte telefònic prèviament a la realització de la sessió. En síntesi, es detallen a la taula següent:

Taula 1.1. Perfil sociodemogràfic

|  |  |
| --- | --- |
| Característiques | Nombre de persones |
| **Edat** |  |
| De 18 a 29 anys | 0 |
| De 30 a 59 anys | 6 |
| De 60 i més anys | 3 |
| **Sexe** |  |
| Home  | 2 |
| Dona | 6 |
| **Situació laboral** |  |
| Ocupats (autònom, assalariat) | 5 |
| En situació atur | 2 |
| Inactius (jubilat, treball domèstic, estudiant) | 2 |
| **Amb càrregues familiars** |  |
| Sí  | 7 |
| No | 2 |
| **Origen cultural divers** |  |
| Sí | 0 |
| No | 9 |
| Total  | 9 |

Prèvia realització de la sessió, durant els contactes telefònics per a convidar la ciutadania, també se’ls ha demanat la seva opinió al respecte d’algunes conductes incorrectes. En una escala de 1 a 4, en el qual 1 equival a no ho considero corrupció i 4 sí ho considero corrupció, cada persona ha valorat una conducta. Les puntuacions que han donat són les següents:

Taula 1.2. Visió sobre conductes incorrectes

|  |  |
| --- | --- |
| Conductes | Valoració (1 a 4)1= no ho considero corrupció4= ho considero corrupció |
| 1.Que un/a treballador/a de la sanitat pública ajudi a saltar-se la llista d’espera a un conegut/o familiar  |  |
| 1 persona ho puntua | 4 |
| 1 persona ho puntua | 3 |
| 2.Que un/a policia no posi una multa a un amic/ga |  |
| 1 persona ho puntua  | 4 |
| 3.Que un/a servidor públic faci servir cotxe o telèfon per fins privats |  |
| 1 persona ho puntua | 3 |
| 5.Que un/a càrrec públic contracti com a assessor a un amic/ga |  |
| 1 persona ho puntua | 4 |
| 7.Que un periodista difongui una notícia falsa per influir en l'opinió pública |  |
| 1 persona ho puntua | 4 |
| 8.Que un esportista d'alta competició prengui substàncies que activen el seu rendiment per obtenir resultats destacats a les competicions |  |
| 1 persona ho puntua | 3 |
| 1 persona ho puntua | 4 |
| 9. Quan un jutge/jutgessa o funcionari de justícia omet el deure de perseguir un delicte o persona que ha delinguit arxivant diligències o un cas judicialitzat |  |
| 1 persona ho puntua | 1 |
| Total  | 9 |

# 3. Recull d’aportacions

A continuació es detallen les aportacions recollides en el debat realitzat amb la ciutadania de Móra d’Ebre.

La sessió s’ha iniciat amb la presentació per part d’una dinamitzadora de l’estratègia i el procés participatiu i, tot seguit, s’ha detallat els objectius de la sessió, la funció que a les persones presents se’ls demanava fer, els criteris per a la seva selecció, la dinàmica dels debats, el rol de les dinamitzadores i les normes pel debat.

Amb l’objectiu de que el debat sigui equilibrat, fomenti i asseguri la participació de totes les persones, s’ha iniciat la dinàmica amb un treball de reflexió individual al voltant de 15 minuts. Cada persona ha disposat d’una graella, en la qual les files es corresponen amb àmbits temàtics (educació, sanitat, administració pública, comerç de proximitat, etc.) i les columnes, en dos sentits, per cada àmbit temàtic identificar conductes individuals incorrectes i les seves conseqüències. Passat aquest temps en el qual cada persona ha anotat les conductes incorrectes i les seves conseqüències, s’ha iniciat la posada en comú i debat de les aportacions de totes les persones participants. En primer lloc s’ha fet una ronda d’intervencions que part de recollir les aportacions de cada persona i a continuació s’ha debatut en els punts on hi havia consens i també divisió d’opinions.

Un cop transcorregut aquest debat, s’ha seguit la mateixa dinàmica per identificar quines haurien hagut de ser les conductes correctes. Seguint la mateixa metodologia, s’ha deixat un temps de treball individual i, a continuació, s’ha debatut en tot el grup.

Per tal de recollir les aportacions, mentre les persones posaven en comú les seves aportacions i també durant el debat grupal, s’han recollit per escrit en un mural en paper penjat a la paret de la sala i visible per a tothom.

A continuació es detallen les aportacions al voltant de les conductes incorrectes i les seves conseqüències, i posteriorment, les conductes que haurien hagut de ser les correctes obtingudes mitjançant les graelles de treball individual[[1]](#footnote-1) i el debat grupal.

## Eix de debat. Conductes incorrectes i les seves conseqüències. Conductes correctes

Per la definició dels dilemes ètics que nodriran l’app d’integritat, s’ha plantejat iniciar el debat identificant i debatent sobre quines són les conductes individuals incorrectes i que suposen un mal ús dels serveis i prestacions públiques i van en contra de l’interès general, tant des del punt de vista de l’experiència directa de les persones participants a la sessió, com del seu entorn familiar, d’amistats, laboral, etc.

En els debats generats a la sessió s’han fet reflexions al voltant de conductes individuals de la ciutadania, però també i de forma reiterada de les conductes individuals de servidors públics, en diferents àmbits d’actuació, en la prestació de serveis públics. Independentment de les causes que han motivat aquestes conductes, s’ha fet palesa la percepció d’algunes persones que la conducta incorrecta d’un servidor públic en la prestació d’un servei determinat es concep com a comportament incorrecte, com a corrupció, com un mal exemple i que afecta a l’interès general i perjudica a la ciutadania.

| Àmbits, conductes incorrectes, conseqüències i conductes correctes en l’ús dels serveis i prestacions públiques |
| --- |
| **Àmbit** | **Dilema** | **Conducta incorrecta** | **Conseqüències**  | **Conducta correcta** |
| **Educació** | Igualtat de tracte | En l’escola bressol hi ha un tracte diferent, discriminant l’alumnat en funció de les diferències en el seu desenvolupament | Aquest tracte diferenciat crea diferències entre els infants i els fa sentir malament. | Igualtat de tracte a l’alumnat, major formació i més recursos per a una atenció correcte |
| Professorat que fa diferències en el tracte a l’alumnat, fent palès un tracte preferent en algun alumne respecte la resta. | Aquesta diferència de tracte entre l’alumnat, crea un sentiment d’inferioritat en l’alumne que no és tractat de forma preferent. |  |
| Abordatge del bulling | En molts centres educatius a diferents nivells hi ha situacions de bulling conegudes i davant les quals els centres/docents no fan res per abordar-ho. | Aquesta situació de bulling entre l’alumnat que el pateix i la seva família crea un estat d’ansietat. | Els centres i docents han de tenir i aplicar protocols per identificar, abordar i solucionar el bulling. |
| Adaptació curricular | L’alumnat amb altes capacitat no rep una atenció adequada a la seva situació i s’agreuja en funció dels territoris ja que els recursos no són els mateixos a tot arreu. | Aquesta situació provoca en aquest alumnat desmotivació amb l’activitat a l’aula, avorriment. |  |
| Obtenció de títol universitari | Hi ha la visió que en algunes universitats és molt fàcil l’obtenció de títols universitaris. | Aquesta facilitat en l’obtenció del títol va en detriment a la preparació i professionalitat del recent graduat, que ha comprat un títol més que no preparat per l’exercici d’una professió. | Es considera necessària una regulació més estricta en al concessió dels títols. |
| **Sanitat** | Ús de recursos públics | Es fa palès conductes individuals incorrectes de servidors públics en l’àmbit de centres sanitaris que han malversat recursos públics, i han desviat dinars per a ús personal. | Aquesta malversació ha comportat que no s’han destinat els recursos públics a la compra de materials i aparells sanitaris, a la seva renovació i els centres estan amb recursos envellits. |  |
| Accés presencial a l’atenció primària | L’accés via e-consulta a l’atenció primària arrel de la covid19 i la seva perpetuació fa que es doni un tracte poc personalitzat, distant i fred. | Com a conseqüència, el menor accés a l’atenció primària està comportant un empitjorament de la salut, afectació en l’estat d’ànim de les persones i depressió dels usuaris. | S’hauria de tornar a les visites presencials, especialment amb les persones grans. |
| Accés a l’atenció especialitzada | Hi ha un comportament incorrecte en relació a l’atenció especialitzada i que té a veure amb saltar-se la llista d’espera (síndrome del recomanat). | Aquesta situació de llarga espera i de saber de casos que han passat per davant fa perdre la confiança en la sanitat. | Hi hauria d’haver una comissió de regulació interna i transparència en les llistes d’espera. Una persona comenta que va posar una reclamació davant la durada de la llista d’espera i davant la mateixa, la van trucar i li van avançar la visita. No obstant això, aquesta mateixa persona també dubta que la situació fos adequada respecte la resta de casos greus i no atesos. |
| **Serveis Socials** | Atenció social primària | Es fa palès en l’àmbit dels serveis socials de cert abandonament i no atenció de casos d’urgència social coneguts. | Aquesta situació de no atenció / abandonament de les persones afectades crea preocupació i desprotecció. |  |
| Ajudes socials | En relació a les ajudes per Dependència, es considera que hi ha una manca de revisió de les ajudes concedides. | Com a conseqüència, es donen casos de persones amb dependència reconeguda i que són tractades de forma desigual pel sistema. |  |
| Es fa esment de casos coneguts de persones que han mentit en les dades presentades per obtenir les ajudes per la dependència. |  |  |
| Protecció de dades personals | En l’àmbit dels serveis socials, no es compleix amb el secret professional de les dades de les persones amb les quals es treballs. | Com a conseqüència, tant des de serveis socials com la policia, es difonen i publiquen dades protegides afectant a les persones que els afecta. |  |
| **Administracions Públiques** | Civisme | Hi ha una manca de consciencia ciutadana i de civisme, fet que fa necessària la figura de les sancions econòmiques per tal que les persones obrin correctament. |  |  |
| Davant de conductes incorrectes i denunciables, la ciutadania que ho veu, no fa res.  | Davant de casos de corrupció o mal comportament, no denunciar-ho comporta com a conseqüència que no es conegui, no es pugui abordar i resoldre. | Presentar reclamacions i denunciar fets incorrectes, corruptes si es presencien, per tal de que es puguin abordar i resoldre.  |
| Processos de selecció  | En èpoques anteriors, hi ha la visió que es contractava treballadors/es per l’administració pública sense processos oberts sinó a persones de confiança.  | Amb aquesta situació s’incorporaven persones poc professionals per a les feines encomanades. |  |
| Condicions laborals a l’administració pública | En l’àmbit de l’atenció sanitària les condicions de contractació són precàries, tant en relació a les condicions, la durada dels contractes i la remuneració. A més a més, hi ha una limitació de contractació màxima, de 3 anys que comporta molta rotació de professionals. | Com a conseqüència d’aquesta situació, es desaprofita l’experiència i el coneixement adquirit dels professionals, no mantenint-los al seu lloc de treball passat els tres anys. |  |
| **Gestió residus** | Separació de residus | Aquesta qüestió genera molts comentaris. Per un costat hi ha la visió que en algunes poblacions es fa separació de residus i quan es recull no es fa un tractament separat a la planta de residus. | Com a conseqüència, degut a la aquesta visió, es crea incredulitat entre la població i manca de separació dels residus en els diferents contenidors. | El porta a porta ajuda a conscienciar del compromís i necessitat de separar les deixalles.  |
| Ús de la deixalleria | Hi ha una manca de civisme i respecte per l’espai urbà, en la mesura que la gent deixa a la via pública voluminosos o bé a la muntanya restes de runa, uralita, matalassos. Aquest comportament s’explica per les taxes que hi ha a les deixalleries, a partir d’un determinat volum.  | Com a conseqüència, per no pagar les taxes, la gent ho abandona en qualsevol lloc i l’espai públic i la natura estan plens de residus que haurien d’estar a la deixalleria. | Dur els voluminosos a la deixalleria.Aplicar sancions més fortes per fer complir amb la normativa, ja que les actuals no són prou exemplificants. |
| **Obra Pública** | Seguiment i control de l’execució dels contractes obra pública | Es fa esment de casos d’empreses que concursen en licitació d’obra pública (autopista) que surten guanyadores amb pressupostos elevats. | No obstant els pressupostos indicats, no s’executa l’obra en la qualitat, materials, processos indicats, generant una obra mal feta i que sovint requereix que es torni a fer. | Hi hauria d’haver un major control durant l’execució de l’obra i la prestació del servei, amb una aplicació estricte de la Llei de contractació. |
| Priorització de l’obra pública | Hi ha la visió que sovint es duen a terme obres públiques de gran volum, amb molts recursos de les quals la ciutadania no ven fa un ús elevat i no es consideren necessàries.  | Com a conseqüència hi ha una inversió de recursos en obres públiques que no es consideren ni tant utilitzades ni tant necessàries com altres. |  |
| Grups de pressió en obra pública | En l’àmbit de les grans infraestructures i les licitacions de les mateixes hi ha la visió de la influència de Lobbys de grans empreses del sector de la construcció que guanyen els concursos amb propostes de preu que contenen un sobrecost.  | Com a conseqüència, les grans obres públiques són sempre més cares pel sobrecost afegit. |  |
| **Justícia** | Separació de poders  | Hi ha la visió que la justícia i els jutges actuen en l’exercici de la seva funció mediatitzats per la seva ideologia |  | Els jutges haurien de ser imparcials, no prendre decisions en base a ideologia i més professionals. |
| Durada dels procediments judicials  | La justifica no està funcionant adequadament, els procediments judicials s’allarguen de forma molt exagerada degut a manca de jutges. |  | El sistema judicial hauria de comptar amb més recursos i s’haurien de revisar les lleis. |
| Control dels jutges | Es considera que els jutges no reben un control de la seva actuació per la qual cosa es considera incorrecta. | Com a conseqüència de la manca de control de l’actuació dels jutges, si hi ha la situació que s’equivoca amb una sentència, no hi ha assumpció de conseqüències. No li passa res. En canvi, en l’exercici professional d’altres cossos sí tenen conseqüències si s’equivoquen, com el cas dels enginyers, amb la responsabilitat civil d’una obra. |  |
| **Partits polítics** | Retiment de comptes i transparència | En totes les formacions polítiques de signe diferent, les estructures de partit es veuen com a poc transparents en relació a la seva gestió interna.  | Aquesta situació els fa ser formacions poc creïbles.  | En general hi hauria d’haver un major compliment dels programes electorals que presenten. |
| Exercici de servei públic | Hi ha la visió que sovint alguns càrrecs electes treuen benefici del càrrec a nivell personal. |  | Aquesta situació es pot reconduir limitant la durada del càrrec. |
| També hi ha la visió que càrrecs electes aprofiten informació privilegiada que els càrrec els comporta per a un ús personal o un mal ús. |  |  |
| Hi ha una falta de transparència en el què cobren, en general, els càrrecs públics. |  |
| **Esport** | Orientació de l’esport escolar | En les activitats esportives en edats escolar hi ha un enfocament als resultats que comporta discriminació entre els esportistes. | Aquesta situació comporta desmotivació i frustració entre els esportistes. | En l’etapa de l’esport a primària l’orientació hauria de ser enfocada a l’aprenentatge i no a la competició i als resultats. |
| Resultats esportius | Es fa pales els casos de dopatge i de mentir en l’ús de substàncies. | Aquestes pràctiques afavoreixen una alteració de les marques o resultats esportius i manipular la victòria respectes altres esportistes que no ho han fet. |  |
| **Influencers, periodisme** | Ètica de la influència de masses/XXSS | Hi ha influencers a les XXSS que transmeten opinions inadequades, manipulen a públic que és menor d’edat degut a una manca de control sobre el seu contingut. | Com a conseqüència, el públic jove és manipulat i resta molt vulnerable als personatges que segueixen. | Millorar la regulació. |
| Funció informativa (codi deontològic) | En diferents mitjans d’informació ha proliferat la figura de persones que opinen (a vegades també difonen falses notícies) més que no pas informen. | Com a conseqüència, degut a l’altaveu dels mitjans de comunicació, aquestes persones estan influenciant a l’opinió pública amb opinions personals més que amb notícies i fets contrastats. | Tant els col·legis professionals de periodistes com organismes com el CAC haurien de vetllar per tal que aquesta situació no passi. |
| Hi ha la visió que les empreses propietàries de mitjans de comunicació exerceixen pressió envers els propis treballadors/es en relació a la funció informativa. Es denomina el “sotogoverno”. | Aquestes pressió comporta que no es publiquin determinades notícies, com a autocensura. |  |
| **Petit comerç, Autònom, Grans Empreses,...** | Pagament d’impostos | Hi ha la visió que entre el petit comerç i els professionals autònoms, es deixa de pagar impostos com la quota d’autònoms o l’iva. | Aquesta menor recaptació d’impostos, suposa una disminució de recursos per destinar als serveis i prestacions públiques. | Igualtat de tracte fiscal, que les grans empreses paguin igual que les petites. |
| Condicions laborals | En alguns sectors, com el comerç de grans marques comercials, les condicions laboral i contractuals de les persones que atenen al pública són abusives. | Aquesta situació, que permet estalviar costos a les grans marques, resta competitivitat a les petites empreses del comerç. | S’ha de fer una millor regulació de les quotes dels autònoms. |
| Actualment, les persones que estan donat d’alta com autònoms pateixen una desprotecció en relació a drets laborals i socials. |  |  |
| Fixació de preus | Hi ha la visió que en la fixació del preu de la llum o internet o preu de lloguer del mercat immobiliari, hi ha un acord de les grans empreses que hi operen tot i que no està permès. | Com a conseqüència tot i que existeixen mecanisme per anivellar-ho, la realitat és que succeeix tot el contrari, la regulació es produeix entre les grans empreses que manipulen el preu als seus interessos. |  |
| **Banca** | Accés als serveis bancaris | Actualment s’està produint un distanciament entre algunes poblacions o col·lectius de persones als serveis bancaris degut al tancament d’oficines i al trasllat a l’operativa en línia.  | Això comporta una atenció deficient als clients.  |  |
| **Policia** | Exercici de la funció policial | Es mencionen casos de persones que han comès infraccions que no han estat sancionades per la policia per la seva coneixença personal amb els agents. | La deriva d’aquesta situació és la desconfiança que hi ha en el cos policial. | Es fa necessària la funció d’inspecció i sanció del cos policial per omissió. |
| També es mencionen casos d’omissió d’acció davant de tràfic de drogues. | Com a conseqüència no només es produeix el delicte, sinó que en no intervenir es perpetua la venda de substàncies no permeses. |  |

# Annex I. Resultats de l’enquesta d’avaluació de la sessió

En aquest apartat s’inclouen els resultats de l’enquesta d’avaluació que les 9 persones participants han omplert al finalitzar la sessió a Móra d’Ebre.

Valoració de la preparació de la sessió

En conjunt, en relació als elements de preparació, les valoracions són molt positives atenent a que la majoria de casos es valora amb un molt o bastant. En ordre de major valoració, es destaca en primer lloc que tant el tema de la sessió com els materials han tingut en compte la perspectiva de gènere, i en segon lloc, que el tema de la sessió és important, els materials han estat clars i la convocatòria s’ha enviat amb prou antelació. A continuació es mostra gràficament la valoració recollida.

Figura 4.1 Valoració de la preparació de la sessió

En segon lloc, atenent també als resultats dels ítems valorats en referència a l’execució del taller, la visió general és molt positiva. Destaca en primer lloc, el bon nivell de participació de les persones assistents, seguit de considerar adequada la funció de les dinamitzadores per assolir el debat plantejat, la idoneïtat de l’espai físic triat per la sessió i els horaris. Si bé en conjunt es considera (molt+bastant) que les opinions rellevants hi ha estat representades, un 22,2% considera que ho han estat poc.

Figura 4.2 Valoració sobre l’execució de les sessions informatives i els tallers participatius

En tercer lloc, les dues expectatives dels resultats de la sessió més destacades són que les aportacions de les persones participants han estat adients als objectius i que amb la sessió s’ha despertat l’interès pers participar en altres processos participatius.

Figura 4.3 Valoració sobre les expectatives respecte dels resultats de la sessió

En termes de valoració general, les valoracions obtingudes són positives en tots els casos. Destaca en primer lloc, la bona implicació i participació de les persones participants. En segon lloc, el bon nivell de satisfacció que les persones tenen de la seva participació a la sessió i dels resultats que s’han obtingut. En la majoria de casos, es destaca en positiu que amb la sessió s’han après coses que abans no sabien i, en darrer lloc, en considerar que s’han assolit els objectius plantejats.

Figura 4.4 Valoració global

L’establiment del contacte amb les persones participants ha estat per telèfon a través de contactes personals i mitjançant el plantejament de preguntes sobre el seu perfil sociodemogràfic. Per aquest motiu, de forma majoritària, la informació de la convocatòria ha arribat pel boca orella. En una part dels casos, s’ha contactat a través del lloc de feina, motiu pel qual un de cada tres diu a través de l’entitat (mateix lloc de feina).

Figura 4.5 Accés a la convocatòria

1. Les aportacions que les persones participants han anotat a les graelles i no han compartit al debat, s’han marcat en cursiva i subratllat. [↑](#footnote-ref-1)